open-index/open-wikipedia-markdown huggingface dataset:
Mecklenburg-Strelitzi vabariik

**Mecklenburg-Strelitzi vabariik** (saksa *Freistaat Mecklenburg-Strelitz*) oli Weimari vabariigi liidumaa, mis rajati aastal 1918 pärast novembrirevolutsiooni, kui kukutati Mecklenburg-Strelitzi suurhertsog. Liidumaa kestis, kuni natsipartei (NSDAP) Saksamaal võimule tuli ja liidumaa naabruses asunud Mecklenburg-Schweriniga ühendas, et moodustada ühendatud Mecklenburgi liidumaa.

Liidumaa pealinn oli Neustrelitz.

## Vaata ka
*Mecklenburg-Strelitzi hertsogkond
*Mecklenburg-Strelitzi suurhertsogkond
*Mecklenburg-Schwerini hertsogkond
*Mecklenburg-Schwerini suurhertsogkond
*Mecklenburg-Schwerini vabariik
Luokė

**Luokė** on alev Leedus Telšiai rajoonis, Luokė valla halduskeskus. Alev asub merepinnast 163 meetri kõrgusel. Vene keeles on selle kohta kasutusel olnud nimekuju Лукники.

Alevis on keskkool ja raamatukogu. Vaatamisväärsuseks on aastal 1821 valminud kirik koos aastal 1899 valminud kellatorniga.

## Ajalugu

Arvatakse, et alev tekkis XIV sajandil teede ristumiskohale. Aastal 1416 ehitati sinna esimene kirik. Aastast 1526 (osadel andmetel juba aastast 1471) alev.

Aastal 1775 anti alev teenete eest Andrzej Ignacy Ogińskile. Kuigi turuplatsi olemasolu on teada XV sajandist, sai alev kaubandusprivileegid siiski aastal 1793. Alevil oli õigus pidada neli korda aastas laata. 

Alev põles korduvalt – aastatel 1786, 1887, 1911 ja 1934. XIX sajandi keskel tegutses alevis ja selle ümbruskonnas Tadas Blinda.

Aastal 1941 hukkasid Saksa okupatsiooniväed umbes 200 Luokė juuti. Aastal 1945 tegutsesid alevi ümbruskonnas Leedu metsavennad. Nõukogude ajal asus alevis kohaliku sovhoosi keskus.


2010 09 05 11Luokė07.JPG|Luokė
Luoke 1.jpg|Luokė kirik
2010 09 05 11Luokė10.JPG|Luokė kalmistu
 

## Tuntud elanikke

*Tadas Blinda – Leedu ülestõusnu
*Chaim Rabinowitz – juudi rabi
*Vytautas Kleiva – Leedu poliitik

## Viited

## Välislingid

*Alev portaalis vietoves.Lt
Tryškiai

**Tryškiai** on alev (endine linn) Leedus Telšiai rajoonis, Tryškiai valla keskus. Alev asub Virvytė jõe kaldal. Vene keeles on asula kohta kasutusel olnud nimekuju Тришки.

Alevis on keskkool ja raamatukogu. Jõel asub väike hüdroelektrijaam (0,9 MW). Vaatamisväärsusteks on 1751. aastal valminud kirik koos 1804. aastal valminud kellatorniga, Pavirvytise mõis, vana kalmistu, alevi sümboliks olev Püha Floriani tulpkabel (*koplytstulpis*).

## Ajalugu

Tryškiai mõisa ja selle juures asuvat alevit on kirjalikult esmamainitud 1557. aastal ja 1558. aastal kanti kaardile Tryškiai küla. 

1779. aastal andis kuningas Stanisław II Tryškiaile linnaõigused. Linn sai loa pidada korra aastas laata. XVIII sajandi lõpus hakkas asula elanikkond kasvama, kuna Tryškiais hakkasid elama juudid.

XIX sajandi keskel püstitati kaitseks tulekahjude eest Püha Floriani tulpkabel. Asula põles XIX sajandil siiski korduvalt, samuti ka Esimese ja Teise maailmasõja ajal. Nõukogude ajal oli Tryškiai kohaliku sovhoosi keskasula.


Tryškiai3.JPG|Tryškiai
Tryskiu baznycia.JPG|Tryškiai kirik
Sv_Florijonas.jpg|Tryškiai Püha Florian


## Tuntud elanikke

*Lazdynų Pelėda – Leedu kirjanik
*Maria Witkiewiczowa – Poola pedagoog ja muusik

## Viited

## Välislingid

*Alevi juutide ajaloost
*Tryškiai
*Tryškiai ajalugu
*Alev portaalis vietoves.Lt
Afektiteadus

**Afektiteadus** on teadusharu, mis tegeleb emotsioonide ja afekti teadusliku uurimisega. 

See sisaldab emotsioonide tekkimise, emotsionaalse kogemuse ja teiste inimeste emotsioonide äratundmise uurimist. Täpsemalt hõlmab see tunnete olemuse, tujude, emotsioonidest ajendatud käitumise, otsuste langetamise, tähelepanu ja eneseregulatsiooni uurimist, ning on seotud nende aluseks olevate füsioloogiliste protsesside uurimise ja emotsioonide neuroteadusega.

## Vaata ka
* emotsioon
* psühholoogia
* afektiivne neuroteadus
Mayday (dokumentaalsari)

**"Mayday"** (Austraalias ja mõnedes Euroopa riikides "Air Crash Investigation(s)", Ameerika Ühendriikides "Air Emergency" ja "Air Disasters") on Kanada dokumentaalsari, mis räägib lennuõnnetustest, lennuõnnetuste viimasel hetkel ärahoidmisest, lennukikaaperdamise juhtudest ja lennukite pardal toimunud terroriaktidest. 

Sarjas kasutatakse arvutianimatsioone ja lavastatud stseene, et näidata, mis täpselt enne katastroofi juhtus. Lisaks intervjueeritakse lennunduseksperte, piloote ja uurijaid, et teada saada, kuidas need olukorrad tekkisid, kuidas neid uuriti ning kas ja kuidas neid oleks saanud ennetada.

Sarja eetriõigused on müüdud 144 riigi telekanalitele ja sarja on tõlgitud 26 keelde.
Donna Douglas

**Donna Douglas** (sünninimi **Doris Ione Smith**; 26. september 1932 – 1. jaanuar 2015) oli USA näitleja ja laulja.

Douglase tuntumate rollide hulka kuulub Elly May Clampett 1960. aastate situatsioonikomöödias "The Beverly Hillbillies". Samuti tegi ta kaasa telesarjas "Hämar tsoon" (The Twilight Zone; lavastaja Rod Serling). Aastal 1966 mängis koos Elvis Presleyga filmis "Frankie and Johnny".

Lauljana esitas gospelit ja andis välja mitu plaati.

## Välislingid

*
Ansambel Maasikad

**Maasi Poisid** ehk **Maasikad** on aastatel 2007-2018 tegutsenud Eesti poprokkansambel, mille laulja ja kitarrist on Saaremaal keraamik Risto Ränk. Ansambli rahva poolt väljapakutud nimi tuleneb Saaremaa vallas asuva Maasi küla nimest.

## Koosseis
Kõik liikmed on pärit Saaremaa idaosast.

Ansambel alustas tegevust küll kõigest kolme kitarristiga, kuid 2016. aastaks koosnes juba viiest liikmest.
* Risto Ränk (vokaal/kitarr)
* Renat Ränk (taustavokaal/basskitarr)
* Reimo Ränk (taustavokaal/soolokitarr)
* Robert Vahter (trummid)
* Aivo Ränk (akordion)

## Kontserttegevus
Maasi Poisid on korduvalt üles astunud Orissaare Kultuurimaja korraldatud üritustel, samuti Saaremaa õllepeol Õlletoober, jaanipäeva tähistamistel Ruhnus, Tagaverel, Orissaares ja mujal, mitmeid kordi Illiku Päevadel. Suviti esineb Maasi Poisid ka Kuressaares Antiigiaia Paargu vabaõhukohvikus.

Ansambel on tantsuks mängimas käinud ka pulmades, sünnipäevadel, firmapidudel ja muudel tähtpäevadel.

## Muusika
Lisaks popmuusikale on bändi repertuaaris ka kavereid 1980. aastatest ia rahvuslikke meremeeste lugusid.
* 2016. aasta juulis ilmus esimene omaloominguline laul "Kitarriga mees". (Muusika ja sõnad Risto Ränk. Produtsent, miksimine ja masterdamine Martti Nõu)
* 2016. aasta detsembris ilmus teine omaloominguline singel "Sinuta" (Muusika ja sõnad Risto Ränk. Produtsent ja miksimine Martti Nõu. Masterdamine Glen Pilvre). Singlile valmis 2017. aasta jaanuaris ka bändi esimene muusikavideo.
* 2017. aasta septembris ilmus kolmas singel "Mängi veel". (Muusika ja sõnad Risto Ränk. Produtsent ja miksimine Martti Nõu. Masterdamine Glen Pilvre).

## Viited

## Välislingid
*Koduleht
*Facebook
Anne Haney

**Anne Haney** (**Anne Ryan Thomas**; 4. märts 1934  Memphis, Tennessee – 26. mai 2001) oli USA näitleja.
Gheorghe Apostol

**Gheorghe Apostol** (16. mai 1913 Tudor Vladimirescu, Galați maakond – 21. august 2010 Bukarest) oli Rumeenia kommunistlik poliitik ja riigitegelane.

Gheorghe Apostol töötas raudteelasena, 1932. aastal sai ta tuttavaks Gheorghe Gheorghiu-Dejiga, kes kaasas ta kommunistlikku liikumisse. 1934. aastal astus Gheorghe Apostol Rumeenia Kommunistlikku Parteisse. Ta arreteeriti mitmel korral ja 1937. aastal mõisteti ta kolmeks aastaks vangi. Vanglast vabanemise järel vahistati ta kommunistliku tegevuse eest uuesti ning teda hoiti kinni mitmes poliitvangide laagris. 1944. aasta augustis, kui Punaarmee ligines Rumeenia piiridele, põgenes Apostol koos mitme kaastöölisega vangilaagrist. On aga ka teine versioon juhtunust, mille kohaselt ta oli vangilaagris kuni vabastamiseni Punaarmee poolt.

Gheorghe Apostolist sai üks Gheorghe Gheorghiu-Deji lähimaid kaastöölisi, nad kuulusid nn vanglafraktsiooni, vastandina Moskva fraktsioonile, mille liider oli Ana Pauker. Aastatel 1948–1968 oli Apostol Rumeenia Kommunistliku Partei Keskkomitee Poliitbüroo liige.

Aastatel 1945–1952 oli Apostol Üldise Töökonföderatsiooni (Confederația Generală a Muncii) president. Aastatel 1948, 1950–1951 ja 1952 oli ta Suure Rahvuskogu (vormiliselt parlament) esimees. 1952–1954 oli ta Rumeenia Sotsialistliku Vabariigi peaministri esimene asetäitja, 1953–1954 samaaegselt ka põllumajandusminister.

20. aprillist 1954 kuni 30. septembrini 1955 oli Gheorghe Apostol Rumeenia Töölispartei Keskkomitee esimene sekretär, kuid ta pidi parteisiseste erimeelsuste tõttu parteijuhi koha jälle Gheorghe Gheorghiu-Dejile tagasi andma.

Aastatel 1955–1961 oli ta Rumeenia Ametiühingute Kesknõukogu (Consiliul Central al Sindicatelor) esimees.

21. märtsil 1961 sai Apostol jälle Ministrite Nõukogu esimehe (sisuliselt peaministri) esimeseks asetäitjaks ja oli selles ametis kuni 1967. aastani. 

Gheorghe Gheorghiu-Deji surma järel 1965. aasta märtsis sai uueks parteiliidriks Nicolae Ceaușescu. Apostolist sai Ceaușescu poliitika vastane ja ta kritiseeris teda järjekindlalt. Ceaușescu hakkas Apostolit järk-järgult kõrgematelt positsioonidelt kõrvale tõrjuma.

1967–1969 oli Apostol jälle Rumeenia Ametiühingute Kesknõukogu esimees. 1969–1975 oli ta Riikliku Materiaalsete Ressursside Komitee esimees. Seejärel suunati ta diplomaatilisele tööle. Aastatel 1977–1988 oli ta Rumeenia saadik Argentinas, Uruguays ja Brasiilias. 

1988. aastal pöördus Apostol Rumeeniasse tagasi. Ta kirjutas koos mitme oma põlvkonna kommunistiga avaliku kirja Ceaușescule, milles parteijuhi poliitikat kritiseeriti vasakpoolsetelt seisukohtadelt. 11. märtsil 1989 loeti kiri ette Vabas Euroopas ja Ameerika Hääles. Pärast seda pandi Apostol koduaresti ja teda kuulati korduvalt üle. Koduarestist vabastati ta alles Ceaușescu võimult kukutamise järel. 

1989. aasta detsembris toimunud Rumeenia revolutsiooni suhtus Apostol negatiivselt ja asutas koos endise peaministri Ilie Verdețiga 1990. aastal äärmusvasakpoolse Sotsialistliku Tööpartei.

## Viited
Nové Město na Moravě

**Nové Město na Moravě** (saksa *Neustadtl in Mähren*) on linn Tšehhis Vysočina maakonnas Žďár nad Sázavou ringkonnas.

Linn on asutatud 1250. aastal.

Linn on tähtis Tšehhi talispordikeskus. Seal toimuvad laskesuusatamise ja murdmaasuusatamise maailma karikasarja etapid.

## Viited

## Välislingid
* Koduleht
Tanel Tuuleveski

**Tanel Tuuleveski** (sündinud 16. oktoobril 1975 Tartus) on eesti alpinist ja polaarrändur, kes on mägironijana tõusnud kahe kaheksatuhandelise mäe tippu ja matkajana jõudnud esimese eestlasena lõunapoolusele.

Ta on ettevõtja.

## Saavutused
* 2010. aasta mais osales Tuuleveski Leedu-Eesti ühisekspeditsioonil Cho Oyule (8201 m). Peale tema jõudsid tippu ka Saulius Vilius ja Allan Valge.
* 2011. aasta mais võtsid kaks eestlast osa Jagged Globe'i Everesti ekspeditsioonist David Hamiltoni juhtimisel. 16. mail jõudsid Džomolungma (8848 m) tippu nii Tanel Tuuleveski kui ka Andras Kaasik. Nad on esimesed Eesti alpinistid, kes jõudsid Džomolungma tippu lõunaküljelt, st Nepali poolt.

* 29. detsembril 2019 jõudis Tanel Tuuleveski esimese eestlasena suuskadel lõunapoolusele. See juhtus 35-päevase matka käigus, mille jooksul ta läbis 940 km.

## Tunnustus
* 2010 – J. K. Alpinismiklubi rändauhind parimale alpinistile (tõus Cho Oyu tippu)
* 2011 – J. K. Alpinismiklubi rändauhind parimale alpinistile (tõus Džomolungma tippu)
* 2020 – Valgetähe V klassi teenetemärk

## Viited

## Välislingid
*Kirje Eesti Entsüklopeedias
Steel

**Steel**  (kr k stele) on ülalt ahenev, enamasti neljakandiline (harvemini kooniline) reljeefide või raidkirjadega kivisammas, mille tipus võib olla viil või akroteer. Eristatakse haua- ja üriksteele ning pühendreljeefi.  Steel esineb ka püsti asetatud kivi- või puuplaadi kujul.   

Steele kasutati laialdaselt muistses Lähis-Idas, Mesopotaamias, Kreekas, Egiptuses, Somaalias ja mujal. 
Enamasti esineb steel hauamonumendina või mälestuskivina. Kuid steelidele pandi kirja ka  valitseja välja antud seadusi (vt Hammurapi koodeks, Rosetta kivi); steele kasutati piirikividena maaomandi ja teatud territooriumi märgistamisel, sageli püstitati neid sõjaliste võitude tähistamiseks.  

Steeli erikuju on obelisk.

## Pildigalerii


Pilt:Rosetta Stone.JPG|Rosetta kivi Briti Muuseumis.
Pilt:Stela_aksum.jpg|Kuningas Ezana steel Aksumis (Etioopia). 
Pilt: Tiya vue d'ensemble.JPG|Steelid Tiya linna lähistel (Etioopia).
Pilt:Grave_Stela_of_Nehemes-Ra-tawy,_ca._760-656_B.C.E._,37.588E.jpg|Muinas-Egiptuse aegne hauasteel.


## Viited
Enough

**"Enough"** on Elina Borni esiksingel. See ilmus jaanuaris 2013.

Laul tuli võistlusel Eesti Laul 2013 8. kohale.
Telšiai rajoon

**Telšiai rajoon** on 2. järgu haldusüksus (rajoon) Leedus endise Telšiai maakonna aladel. Rajooni pindala on 1439 km². 2014. aasta seisuga elas seal 44 633 inimest.

Rajoon moodustati 1950. aastal. Rajoon koosneb järgmistest valdadest: Degaičiai, Gadūnavase, Luokė, Nevarėnai, Ryškėnai, Žarėnai, Tryškiai, Upyna, Varniai ja Viešvėnai vald. Eraldi haldusüksus on veel Telšiai linn.

Halduskeskus on Telšiai linn. Teised suuremad asulad on Varniai linn ning Eigirdžiai, Gadūnavase, Janapolė, Lauko Soda, Luokė, Nerimdaičiai, Nevarėnai, Pavandenė, Tryškiai, Ubiškė ja Žarėnai alevid. 2011. aasta seisuga olid elanikest 97,91% leedulased, 1,33% venelased, 0,11% ukrainlased, 0,04% sakslased, 0,03% lätlased ja 0,57% oli teistest rahvustest.

Rajooni suurim jõgi on Virvytė. Teine tähtsam jõgi on rajoonist algav Minija. Suurimad järved on Mastis ja Lūkstas. Rajoon asub suuremalt osalt Žemaidi kõrgustikul, kõrgeim koht on Šatrija (228 meetrit). Madalaim koht asub Virvytė orus (84 meetrit)..

Telšiai rajooni põhjaosa jääb osaliselt Žemaitija rahvuspargi, lõunaosa aga Varniai regionaalpargi territooriumile.


Degaiciu_koplycia.jpg|Degaičiai kabel
2010 09 05 13Upyna4.JPG|Upyna
BZN_Rainiai_chapel_front_sideview_right.jpg|Rainiai kabel
Pasatrija.JPG|Šatrija


## Viited

## Välislingid

* Rajooni koduleht (*leedu keeles*)
Miss Calculation

**"Miss Calculation"** on Elina Borni teine singel. See ilmus novembris 2013.

Laulu autorid on Stig Rästa ja Fred Krieger.
Revda

**Revda** (vene keeles *Ревда*) on linn Venemaal Sverdlovski oblastis, Revda linnaringkonna keskus. Linn asub Revda jõe suudmes, Jekaterinburgist 43 km lääne pool, Euroopa ja Aasia piiril.

Revda on asutatud 1734. aastal 1731. aastal ehitama hakatud metallitehase juurde. 1929 sai aleviks ja linnaõigused sai 1935. aastal.

Linnas asub mitu metallurgiatehast, sealhulgas Uuralite suurim vasekombinaat.

Revdat läbib Moskva-Jekaterinburgi raudtee.

## Välislingid
*http://admrevda.ru
Mystery

**"Mystery"** on Elina Borni kolmas singel, mille ta avaldas 2014. aasta augustis. Koos Elinaga on laulu kaasautorid Stig Rästa, Fred Krieger ja Vallo Kikas.

## Viited
Goodbye to Yesterday

"**Goodbye to Yesterday**" on Elina Borni neljas singel, esituses koos loo autori Stig Rästaga.

"Goodbye to Yesterday" võitis Eesti Laulu 2015, kogudes lõpphääletusel 79% häältest.

Elina Born ja Stig Rästa esindasid selle lauluga Eestit 2015. aasta Eurovisiooni lauluvõistlusel, saavutades 106 punktiga 7. koha.

## Kirjandus
* Goodbye to Yesterday ETV, ERR: EESTI LAUL 2015 POOLFINALISTID: II poolfinaal - 14.02.2015, 5. "Goodbye to Yesterday" / Elina Born ja Stig Rästa / Stig Rästa 
* Elina Born & Stig Rästa - Goodbye to Yesterday 
* Laulu sõnad inglise ja eesti keeles
* 14. jaanuar 2015, Tuntud Briti blogija paigutaks Elina Borni ja Stig Rästa võistlusloo Eurovisiooni finalistide hulka
* 18. jaanuar 2015, Elina Born: Eesti Laulu võistlusloo edu on natuke hirmutav
* 19. jaanuar 2015, Hanna-Liina Võsa kiidab Stig Rästa ja Elina Borni võistluslugu: nagu välismaa laul

## Videod
* Elina Born & Stig Rästa - "Goodbye To Yesterday", YouTube'i muusikavideo,  avaldati 7. jaanuar 2015
* Dr. Irving Wolther, Estnische Nostalgie, veebiversioon (vaadatud 6.04.2015)(*saksa keeles*)
Reaaltulu

**Reaaltulu** on tulu, mille puhul arvestatakse inflatsiooniga, st raha reaalset ostujõudu.

## Vaata ka
*Nominaaltulu
Urvaste kalmistu

**Urvaste kalmistu** on kalmistu Urvaste kihelkonnas Võrumaal, tänapäevase haldusjaotuse järgi Kirikuküla külas Antsla vallas Võru maakonnas. Kalmistu jääb Urvaste kirikust linnulennult 300 m kaugusele kagusse.

Urvaste vanale kalmistule lõpetati matmine üldiselt 1799. aastal, siis pühitseti uus kalmistu ja edaspidi maeti siia enamik kihelkonna surnuid. Vanim teadaolev hauatähis on 1833. aastast. Kalmistut on laiendatud korduvalt, viimane laiendus toimus 1921. aastal. 

Urvaste kalmistu on alates 1997. aastast riiklik ajaloomälestis. Kalmistu on praegu kasutusel ning on üldiselt hästi hooldatud, selle pindala on 5,2 ha.

## Ehitised kalmistul
Kalmistu  kolmeosalise kiviehitisega peavärav valmis 1932. aastal. Kalmistu tagumises, kaguosas paikneb Staël von Holsteinide kabel. 

Kalmistu lääneosas paikneb Urvaste II maailmasõja matmispaik, mis on kalmistust eraldamata, kuid on eraldiseisev kultuurimälestis.

## Kalmistule maetuid
*1995 – Lembit Paluteder (9. juuni 1927 – 13. oktoober 1995), kujur
*2016 - Olav Marits (27. september 1925 - 27. detsember 2016), soomepoiss

## Vaata ka
Urvaste II maailmasõja matmispaik

## Viited

## Käsikirjad
*Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002

## Kirjandus
*"Urvaste". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 391

## Välislingid
* 
*Urvaste kalmistu Antsla valla kalmistute lehel
*Kultuurimälestis nr 5735 "II maailmasõjas hukkunute ühishaud"
*Urvaste kalmistu Veljo Ranniku kogus. Muinsuskaitseameti fotokogu
*Ajalooline traditsioon Urvaste kihelkonnast. Kogunud Agaate Laurson suvel 1927. Tartu 2007
*Urvaste kalmistu Urvaste luteri koguduse kodulehel
*Urvaste kalmistu kroonika Urvaste luteri koguduse kodulehel
Amy Poehler

**Amy Meredith Poehler** (sündinud  16. septembril 1971 Newtonis Massachusettsis) on Ameerika Ühendriikide näitleja ja koomik. Ta on tuntud oma rollide poolest komöödiates ning on pälvinud laialdast tunnustust ja mitmeid auhindu, sealhulgas Primetime Emmy auhinna (26 nominatsiooni hulgast) ja Kuldgloobuse, samuti Peabody ja Grammy auhinna nominatsiooni. Poehler oli 2011. aastal ajakirja Time 100 maailma mõjukaima inimese nimekirjas ning 2015. aastal sai ta oma panuse eest komöödiasse tähe Hollywoodi kuulsuste alleel. 

## Viited


## Välislingid
*
Aaron Rodgers

**Aaron Charles Rodgers** (sündinud 2. detsembril 1983 Chicos Californias) on USA Ameerika jalgpalli mängija. Ta mängib 2005. aastast NFL-i meeskonnas Green Bay Packers mängujuhina.

## Välislingid
*Aaron Rodgers – ESPN
Andrew Luck

**Andrew Austen Luck** (sündinud 12. septembril 1989 Washingtonis) on USA endine Ameerika jalgpalli mängija. Ta mängis aastatel 2012–2018 NFLi meeskonnas Indianapolis Colts mängujuhina.

Aastal 2012 valis Indianapolis Colts ta NFLi *draft*is esimesena.

## Välislingid
*Andrew Luck – ESPN
MHL-liides

** 


**MHL-liides*' (lühend ingl k nimetusest *Mobile High-definition Link'') on mobiilseadme (nutitelefoni, tahvelarvuti) liides audio- ja videoinfo edastamiseks kaabli kaudu pildiseadmele (nt teleri ekraanile, videoprojektorisse).

Erinevus samaotstarbelisest HDMI-liidesest seisneb selles, et mobiilseade saab läbi kaabli toitevoolu kuni 900&nbsp;mA pingel 5&nbsp;V (liidese standard MHL 2.0).

Signaalid kantakse üle tihendamata kujul: audiosignaal 7.1-ruumihelisüsteemis (Dolby Digital kaheksal kanalil) ja videosignaal 1080p-süsteemis (standard MHL 2.0) või 4K Ultra HD (MHL 3.0).

Pistmiku tüüp on enamasti mikro-USB. Selle kontaktipaigutus vastab MHL-spetsifikatsioonile (mis on tavalisest USB-st erinev). Samsung on võtnud nutitelefonis Galaxy S III kasutusele spetsiaalse, 11 kontaktiga pistmiku, mis pakub täiendavaid ühendusvõimalusi.

HL-liidese väljatöötajaks on konsortsium ,
kuhu kuuluvad  Nokia, Samsung, Toshiba, Sony ja Silicon Image. Spetsifikatsioon MHL 1.0 kinnitati 2010. aastal.

## Viited
WirelessHD

**WirelessHD** ehk **WiHD** on HD- (*High Definition*: kõrglahutusega) videosignaali kaablita ülekandmise tehnika, mis töötati välja paljude elektroonikafirmade koostöös (spetsifikatsiooni esimene versioon 2008. a).

Signaali raadioedastus toimub tihendamata kujul 60 GHz sagedusribas kiirusega vähemalt 4 Gbit/s 10 m raadiuses (suuremal kaugusel on vajalik otsenähtavus). Arendustöö tulemusena on kasvanud nii andmekiirus kui ka ühenduskaugus.

Raadiosagedust moduleeritakse UWB-  (*Ultra WideBand*) meetodil 500 MHz laiuses sagedusribas. 

WirelessHD-liides võimaldab näiteks edastada audio-videosignaali DVD- või BD-mängijast juhtmevabalt videoprojektorisse või telerisse.

## Vaata ka
* WirelessHD
* WirelessHD Spezification
Dolby Digital

**Dolby Digital** (lühend DD), algupärase nimega Dolby Stereo Digital, on ettevõtte Dolby heliandmete kadudega pakkimise tehnoloogia. Seda kasutatakse kino- ja televisioonitehnikas ning laserketastel (DVD-Video, DVD-Audio, HD DVD, Blu-Ray Disk).

Esimeses versioonis oli heliandmete edastamise kanaleid üks kuni kuus, hiljem kuni kuusteist kanalit. Kuuekanalise süsteemi korral on tähis 5.1, mis tähendab, et helisüsteemi kuulub 5 lairibakanalit (võimalik sagedusala 20–20 000 Hz) ja 1 bassikanal (20–120 Hz). Lairibakanalid on vasak (L) ja parem (R) esikanal, keskkanal C ning vasak ja parem tagakanal. Bassikanal LFE (*Low Frequency Effects*) teeb võimalikuks helisüsteemi, milles madalaid sagedusi esitab üksainus kõlar. Nii vabanevad lairibakanalite võimendid ja nende väljundisse ühendatavad kõlarid suurt elektrivõimsust vajavate bassihelide ülekandmisest. Lairibakõlarid saab siis konstrueerida kompaktseina, nii et neid on hõlbus ära paigutada.

Dolby Digital asendab varasemaid ruumiheli analoogsüsteeme, nagu nt Dolby Surround ProLogic (2 esikanalit, keskkanal ja 1 tagakanal).  

## Kodeerimismenetlus AC-3
Kõigis Dolby Digital kanalites edastatakse audiosignaalid oma loomulikus dünaamikaulatuses ja digiteeritakse kvantimissagedusega 48 kHz ning koodisõna pikkusega 16–24 bitti. Nii moodustuva andmehulga salvestamiseks kahetunnise filmi jaoks läheks vaja umbes 4 GB salvestusmahtu, mis vastab peaaegu DVD-plaadi ühe kihi mahutavusele. Seepärast on vaja andmeid tihendada (pakkida). Selleks rakendatakse säästkodeerimise menetlust AC-3 (Audio Codec 3), mille puhul eemaldatakse niisugused signaaliosad, mille puudumist kõrv ei taju (samamoodi kasutatakse kuulmistaju iseärasusi teiste kadudega tihendusvormingute, nagu nt MP-3 ja AAC puhul). 

AC-3 võimaldab andmekiirusi vahemikus 32–640 kbit/s. DVD korral kasutatakse harilikult kiirust 384 või 448 kbit/s, nii et salvestusmaht väheneb kuni kümnekordselt.

## Vaata ka
* DTS
DTS

**DTS** (lühend sõnadest *Dedicated To Sound*) on USA firma DTS, Inc. (asutatud 1990) kinohelisüsteem, mis võeti kasutusele 1993. aastal Steven Spielbergi filmi "Jurassic Park" helindamisel. DTS-ruumihelisüsteeme kasutatakse ka DVD-, HD-DVD- ja Blu-ray-plaatidel.

DTS on vähemalt kuuekanaliline (5.1) ruumihelisüsteem, nagu seda on ka Dolby Digital. Mõlemas rakendatakse kadudega kodeerimist, kuid DTS tihendab andmeid vähemal määral (koodek Coherent Acoustics). Helisüsteemi kuulub viis lairibakanalit (20–22 000&nbsp;Hz) ja üks bassikanal (LFE, sagedusala kuni 80&nbsp;Hz). Lairibakanalid on 5.1-süsteemis vasak ja parem esikanal, keskkanal ning vasak ja parem tagakanal.

Täiustatud süsteeme:
*DTS 6.1 – süsteemile 5.1 on lisatud tagumine keskkanal, mille signaal edastatakse tagakanalite signaalide koosseisus;
*DTS-ES Discrete – erinevalt eelmisest edastatakse tagumise keskkanali signaal eraldi lairibakanalis;
*DTS-HD – helikanaleid kuni 7.1, kvantimissagedus kuni 96&nbsp;kHz.

## Vaata ka
*Dolby Digital

## Välislingid
* Ettevõtte koduleht (*inglise keeles*)
* Übersicht über die Formate (*saksa keeles*)
Newton

**Newton** võib tähendada järgmist:

## Kohanimena
* Newton, linn USA-s Alabama osariigis
* Newton, linn USA-s Georgia osariigis
* Newton, linn USA-s Illinoisi osariigis
* Newton, linn USA-s Iowa osariigis
* Newton, linn USA-s Kansase osariigis
* Newton, linn USA-s Massachusettsi osariigis
* Newton, linn USA-s Mississippi osariigis
* Newton, linn USA-s New Hampshire'i osariigis
* Newton, linn USA-s New Jersey osariigis
* Newton, linn USA-s Põhja-Carolina osariigis
* Newton, linn USA-s Texase osariigis
* Newton, linn USA-s Utah' osariigis
* Newton, mitme asula nimi USA-s Wisconsini osariigis
* Newton, linn Sierra Leones

## Isikunimena
* Newton, perekonnanimi
** Alfred Newton, inglise zooloog
** Helmut Newton, Saksa-Austraalia fotograaf
** Isaac Newton, inglise füüsik
** Robert Newton, inglise näitleja

## Vaata ka
* Newtoni maakond
* Newtoni vald
Urvaste vana kalmistu

**Urvaste vana kalmistu** on kalmistu Urvaste kihelkonnas Võrumaal, tänapäevase haldusjaotuse järgi Kirikuküla külas Antsla vallas Võru maakonnas. Kalmistu jääb Urvaste kirikust linnulennult 400 m kaugusele põhjakirdesse.

Urvaste vana kalmistu rajati tõenäoliselt pärast 1773. aastat, kui lõpetati matmine Urvaste kirikuaeda. Vanale kalmistule lõpetati matmine üldiselt 1799. aastal, kui rajati uus kalmistu, kuhu edaspidi maeti enamik kihelkonna surnuid. Kalmistu on praegu jäetud maha ning on metsistunud.

## Väide teisest asukohast
Metsatukaga küngast, kus asub vana kalmistu, tuntakse nimega *Vanakapõl*'. Vanast kalmistust linnulennult 300 m kaugusele põhjaloodesse jääb teine küngas, mida tuntakse nimega *Kapõlimägi*. 

1927. aastal on väidetud, et vana kalmistu asub Härjakurgu mäel 400 m kaugusel kirikust. Seega sobiks just *Kapõlimägi* vana kalmistu asukohana, sest mäe kõrvale jääb Härjakurgu talu. Sel juhul aga ei sobi pakutud kaugus kirikust, mis oleks siis juba umbes 700 m. Arvatavasti on 1927. aastal lihtsalt aetud kaks mäge segi. 

Võimalik ka, et mingil põhjusel või ajal oligi kaks kalmistut või kabelit, muidu jääks seletuseta teise mäe nimetus *Kapõlimägi*.

## Vaata ka
Urvaste kalmistu

## Viited

## Kirjandus
*"Urvaste". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 391

## Välislingid
*
*Ajalooline traditsioon Urvaste kihelkonnast. Kogunud Agaate Laurson suvel 1927. Tartu 2007
Ekvalaiser

**Ekvalaiser** ehk **tasandi** (ingl *equalizer, equaliser*) on sagedusfiltrite süsteem, mis võimaldab suurendada või vähendada võimendust helisagedusala kitsastes ribades ja on mõeldud
*heliallika, võimendi ja kõlarisüsteemi sageduskäigu korrigeerimiseks lineaarmoonutuse vähendamise eesmärgil;
*helipildi kohandamiseks ruumi akustiliste omadustega;
*helile soovitud tämbri andmiseks.

Stereotrakti ekvalaiseril on kaks kanalit, kusjuures võimendus võib olla kummaski kanalis eraldi reguleeritav. Reguleerimisulatus on enamasti ±10 või ±12&nbsp;dB.

Mõned tootjad nimetavad ekvalaiseriks ka kuni kuue fikseeritud sageduskarakteristikuga tämbriregulaatorit, nii et tämbrit saab nupuvajutusega valida vastavalt signaali liigile (HEAVY, VOCAL, ...) või kuulamistingimustele (SOFT, CAR, ...).

## Graafilised ja parameetrilised ekvalaiserid
Graafilisele ekvalaiserile on iseloomulik, et tema sagedusribade püstsihis nihutatavad liugurinupud markeerivad sageduskarakteristikut.

Parameetrilistel ekvalaiseritel on võimalik digitaalse signaaliprotsessori abil muuta igas ribas mitmeid parameetreid: võimendust, kesksagedust ja ka ribalaiust.

## Sagedusribade arv
Sagedusala võib olla jaotatud 10 ribaks, mispuhul ribade kesksagedused järgnevad üksteisele ühe oktavi suuruste vahedega (kesksagedused 32, 63, 125, 250, 500, 1000, 2000, 4000, 8000 ja 16 000&nbsp;Hz. Rohkem kasutatakse 1/2-, 2/3- ja eriti 1/3-koktavi tagant järgnevate kesksagedustega seadmeid, ribade arv kuni 31.

## Ekvalaiseri kasutamine
Ekvalaiser ühendatakse näiteks signaaliallika ja helisagedusvõimendi liinisisendi vahele või siis eel- ja võimsusvõimendi vahele. Tasakaalustatud helipildi väljareguleerimine nõuab head kõrva ja eriaparatuuri, seepärast kasutatakse paljuribalisi ekvalaisereid valdavalt ainult professionaalses, nt PA- (*Public Address*) helindussüsteemis. Korralikus koduses heliseadmestikus pole ekvalaiseri järele enamasti vajadust – see võiks lineaarmoonutusi üksnes lisada.

Ekvalaiseri varustusse võib kuuluda spektrianalüsaator, mis teeb kindlaks helirõhutaseme eri sagedustel (need võivad ühtida ribade kesksagedustega). Analüsaatori generaator tekitab kogu sagedusala hõlmava signaali (nt roosa mürana), mida mõõdab ruumis eeldatavasse kuulamiskohta paigutatud lineaarse karakteristikuga mikrofon. Ekvalaiseri mõõturi näitude järgi saab siis seada ribavõimendusi.

## Vaata ka
*Sagedusfilter
*Helivõimendi
Anto Veldre

**Anto Veldre** (sündinud 14. augustil 1961) on eesti infoturbeekspert, publitsist ja koolitaja. 

Veldre on interneti turvalisuse teemaga tegelenud alates 1990. aastate algusest, mil internet Eestisse jõudis. Ta on olnud arvutiõpetaja, ettevõtte IT-juht ja finantsasutuse infoturbejuht. Ta töötas 2017 aasta lõpuni Riigi Infosüsteemi Ametis infoturbeeksperdina ning kommunikatsiooniosakonna analüütikuna. Ta on Eesti Internetikasutajate Nõukoja, mis koondab Eesti rahvusdomeeni .ee haldamise reeglites kaasa rääkivaid eksperte, liige.

Veldre on propageerinud vaba tarkvara (so UNIXi-laadsete operatsioonisüsteemide, nagu Linux) kasutamist riigiasutustes ja ettevõtetes. 1995. aastal avaldas ta internetis juhendi "Tigu lahkamas, ehk ekskursioon UNIXi maailma", mis on siiani üks vähestest eestikeelsetest algajale mõeldud UNIX-it tutvustavatest juhenditest. Juhend annab ülevaate UNIX-i operatsioonisüsteemi põhikäskudest võrdluses MS-DOS-i ja Windowsiga.

Anto Veldre oli Eesti UNIXi Pruukijate Seltsi asutava toimkonna liige.

2012. aasta lõpus avaldatud Sirbi artiklisarjas "Infoühiskonnast hereetiliselt" käis ta välja Eesti e-identiteedi idee, mille kohaselt võiks välismaalastel olla võimalus omandada Eesti digi-ID koos sellega kaasneva ligipääsuga Eesti e-teenustele. Kaks aastat hiljem, 2014. aasta lõpus, avaski Eesti võimaluse välismaalastele saada e-identiteet; seda tuntakse e-residentsuse programmi nime all.

Veldre kuulus aastatel 2018–2020 Eesti Vabaerakonda. Aastast 2020 on ta Vabaerakond Aru Pähe liige. Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 27 häält ning ei osutunud valituks.

## Tunnustus

* 2012 Sirbi laureaat

## Viited
Kada

**Kada** ehk **ragulka** on käsitsi vinnastatav laskerelv, mille kolmeharulise raami ülemise kahe otsa vahele on pandud kumm.    

Teadaolevalt esimest korda Eestis kasutati *kada* nimetust ja kirjeldust kaudselt ajakirjas Laste Rõõm. Sõna võidi tuletada röövkalade püügiks kasutatud elussöödaga kadaõngest, mille puust raam sarnanes väga laskeriista kujuga. *Kada* sünonüümiks on kujunenud ka *ragulka*, mis võib olla maakeele jaoks mugandatud venekeelsest sõnast *rogatka*. Enne teist maailmasõda sündinud inimeste jutu järgi kasutati sõna *ragulka* asemel sõna *kada*. Udo Uibo seletuse kohaselt on sõna *kada* ja selle tänapäeval vähe tuntud eelkäija *kadapulk* sõna *[[Heitemasin|katapult]]* (’antiik- ja keskaegne kiviheitemasin’) rahvaetümoloogiline ümberkujundus poisikeste keelekasutuses, kusjuures tähenduse ülekanne muistselt viskerelvalt poiste mänguasjale ei toimunud eesti, vaid saksa keeles.

Esimesed teated kada kasutamisest noorte vandaalide poolt tulid Ameerikast 1850. aastatel. Esimene tööstuslikult toodetud kada tehti 1918. aastal. Kadasid kasutati sõjaliseks otstarbeks viimati Iraagi sõja ajal (võimsamate kadadega on võimalik enda asukohta suhteliselt paljastamata lasta tulemuslikult startivaid droone, häirida lennumasinaid, inimest lähidistantsilt raskelt vigastada või isegi tappa). See relv oli eelmise sajandi keskpaigast kindlalt arsenalis vägivaldseks muutunud meeleavaldustel Palestiinas, Põhja-Iirimaal, Ukrainas jm). Kada kasutamine magneesiumpommide, aga ka tõsisemate omatehtud või tööstuslike lõhkekehade laskmiseks muudab viimased märksa ohtlikumaks. Kadaga on võimalik lasta ka nooli, pannes ristpuu raami ülemiste harude vahele.

Fännide toel toodetakse kadasid siiani, friikide kallimad variandid maksavad mitu tuhat dollarit ja on inkrusteeritud väärismetallidega.

## Viited

## Välislingid
* Valmista endale ragulka ja vildikuulike! Eesti Rahva Muuseumi ajaveeb
1944 (film)

**"1944"** on 2015. aastal esilinastunud Eesti sõjafilm, mille on lavastanud Elmo Nüganen. Filmi keskmes on Teise maailmasõja sündmused Eestis 1944. aastal, ulatudes ajaliselt Sinimägede lahingust juulis kuni Sõrve sääre vallutamiseni Punaarmee poolt novembris. 

Filmis käsitletakse sõjasündmusi nii Saksa armees kui ka Punaarmees sõdinud eestlaste silme läbi. Stsenaariumi autor Leo Kunnas on öelnud, et tegelased on väljamõeldud, kuid ta toetus neid luues 12 inimese mälestustele.

Filmivõtted toimusid 2013. aasta teisel poolel ja 2014. aastal Tapa polügoonil ning Valga lähedal (Sinimägede näidislahing, kus osales üle 10 riigi sõjaajaloo klubi), aga ka Toompeal.

"1944" jõudis kinodesse 20. veebruaril 2015 ja kogus avanädalavahetusel 19 030 vaatajat.

## Osatäitjad
*Kaspar Velberg – Karl Tammik
*Kristjan Üksküla – Jüri Jõgi
*Maiken Schmidt – Aino Tammik
*Gert Raudsep – Ants Saareste
*Hendrik Toompere juunior juunior – Kristjan Põder
*Karl-Andreas Kalmet – Vladimir Kamenski 
*Henrik Kalmet – Voldemar Piir
*Pääru Oja – Sanitar Elmar Säinas 
*Priit Strandberg – Lembit Raadik 
*Priit Pius – Vend Käär
*Märt Pius – Vend Käär
*Kristo Viiding – Leonhard Talu 
*Jaak Prints – Autojuht Richard Pastak
*Magnus Mariuson – Taanlane Carl 
*Mait Malmsten – Omavalitsuse tegelane 
*Tõnu Oja – Omakaitse leitnant 
*Sepo Seeman – Taluperemees 
*Anne Reemann – Omakaitse naisvõitleja 
*Anne Margiste – Talunaine 
*Peeter Jürgens – Talumees 
*Eliise Makrjakov – Väike tüdruk 
*Ain Mäeots – Kapten Evald Viires 
*Peeter Tammearu – Kreml
*Rain Simmul – Prohhor Sedõhh 
*Martin Mill – Alfred Tuul 
*Ivo Uukkivi – Rudolf Kask 
*Kristjan Sarv – Abram Joffe
*Andero Ermel – Oskar Lepik
*Marko Leht – Valter Hein 
*Priit Loog – Paul Mets

## Varia
2015. aastal kogus film Eesti kinodes 115 599 vaatajat.

## Viited

## Välislingid
*Kaarel Kressa. "Eesti uus sõjafilm "1944" otsib raha ja näitlejaid" Eesti Päevaleht, 30. mai 2013
*Tuuli Jõesaar. "Elmo Nüganeni uus film on osa psühholoogilisest riigikaitsest" Eesti Päevaleht, 16. august 2013
*Jaanus Kulli. "Eesti suurim sõjafilm sünnib entusiasmi, kolme tanki ja kahe lennuki toel" Õhtuleht, 4. august 2014
*"Päevad täis püssirohtu ja kahuriliha" Postimees, 16. august 2014
Panevėžysi–Vilniuse maantee

**Panevėžysi–Vilniuse maantee** on maantee, mis ühendab Leedu pealinna Vilniust Leedu suuruselt viienda linna Panevėžysiga läbi Ukmergė.

Maantee pikkus on 136 km, tehes sellest Leedu pikkuselt kolmanda maantee Vilniuse–Klaipeda maantee ja Riia–Šiauliai–Taurage–Kaliningradi maantee järel.

Maantee on kogu ulatuses neljarealine kiirtee.

Leedu standardite järgi on maantee tähis **A2**.

Maantee kuulub Euroopa teede E272 koosseisu.

Maantee esimene lõik, Vilnius-Ukmergė avati 1985. aastal, 1998 valmis Ukmergė-Panevėžysi lõik.

Nõukogude ajal kuulus maantee NSV Liidu magistraali M12 Tallinn-Riia-Vilnius-Minsk koosseisu.
Natalja Bondartšuk

**Natalja Sergejevna Bondartšuk** (vene keeles *Наталья Сергеевна Бондарчук*; sündinud 10. mail 1950 Moskvas) on vene filmilavastaja, -näitleja ja stsenarist.

Ta lõpetas aastal 1971 Ülevenemaalise Riikliku Kinematograafia Instituudi näitlejateaduskonna (Sergei Gerassimovi ja Tamara Makarova juhendamisel) ning aastal 1975 režiiteaduskonna samade isikute juhendamisel.

Natalja Bondartšuki isa Sergei Bondartšuk (1020–1994) oli vene filmilavastaja, -näitleja ja stsenarist ning ema Inna Makarova (2026–2020) oli filminäitleja. Ta oli abielus näitleja ja filmilavastaja Nikolai Burljajeviga, abielust sündisid poeg Ivan Burljajev, kes on muusik ja näitleja, ning tütar Maria Burljajeva, kes on Moskva Majakovski nimelise teatri näitleja.

## Tunnustus
*2009 – Venemaa Föderatsiooni teeneline kunstitegelane

## Looming
### Lavastatud filmid
*"Bambi lapsepõlv" (1985) 
*"Bambi noorus" (1986) 

### Filmirollid
*"Solaris" (Harey; 1972)
*"Veel õnnetäht kord tõuseb hele" (Marija Volkonskaja; 1975)
*"Bambi lapsepõlv" (Bambi ema; 1985) 
*"Bambi noorus" (Bambi ema; 1986)

## Välislingid
* Natalja Bondartšuki koduleht *(vene keeles)*
Hapu kirsipuu

**Hapu kirsipuu** (*Prunus cerasus*) on roosõieliste sugukonda kirsipuu alamperekonda kuuluv viljapuu.

Hapu kirsipuu viljad ehk hapukirsid on ümarad, enamasti punased, pika rao otsas paiknevad luuviljad.

## Päritolu ja kultiveerimine
Hapu kirsipuu on arvatavalt magusa kirsipuu (*Prunus avium*) ja stepi-kirsipuu (*Prunus fruticosa*) hübriid. Kahe liigi ristumine toimus Taga-Kaukaasias või Ida-Euroopa lõunaosas, kus hapukirsipuud kasvavad looduslikult.

Tänapäeval kasvatatakse kümneid erinevaid hapukirsi kultivare, mille eri aegadel valmivad viljad on erineva happesusega. Mõned neist sobivad rohkem toidu valmistamiseks, teised kuivatamiseks või hoidistesse panemiseks. Tuntumate hapukirsside hulka kuulub tumedaviljaline murel ehk morello. (Eesti kaubandusvõrgus müüakse murelite nime all sageli hoopis maguskirsse, mis on magusa kirsipuu viljad.) Teine oluline grupp hapukirsse on helepunased amarellkirsid, mille mahl on õrnalt punakas või peaaegu värvitu.

Hapu kirsipuud kultivaride saamiseks poogitakse teisendid tugevale kasvavale pookealusele. Viimased valitakse välja vastavalt kliimale, kasvupiirkonnale ja -pinnasele ning puu suurusele. Populaarsete pookealuste hulka kuuluvad sordid 'Gisela' ja 'Mazzard', mida kasutatakse laialdaselt Euroopas ja Põhja-Ameerikas. Enamik hapu kirsipuu sorte vajavad kolm aastat aega, enne kui hakkavad vilja kandma.

## Vaata ka
*Murelipuu

## Viited
Tallinna turberaamatud

**Tallinna turberaamatud** on Tallinnas kesk- ja varauusajal välja antud nimestikud, mis sisaldavad infot Tallinna rae poolt turvatud inimeste kohta. Nimestikkudes on muu hulgas palju eestikeelseid koha- ja isikunimesid (nt Jaldenpoyke 'Jaldepoeg').

## Viited

## Kirjandus
*Katkendid Tallinna esimestest turberaamatutest. 1365–1458. Toimetanud P. Johansen. Tallinn, 1929
*Tallinna turberaamat. 1515–1626. Toimetanud N. Essen ja P. Johansen. Tallinn, 1939
Ilmo Au

**Ilmo Au** (sündinud 20. oktoobril 1963 Kuressaares) on Eesti riigiametnik ja pedagoog.

## Haridus
*1982 Kingissepa 2. Keskkool
*1987 Tallinna Pedagoogiline Instituut, eesti keele ja kirjanduse õpetaja
*2006 EELK Usuteaduse Instituut, kristliku kultuuriloo magister

## Töökäik
*1984–1992 Tallinna 1. Keskkool (eesti keele ja kirjanduse õpetaja)
*1990–1993 Eesti Hariduse Arenduskeskus (eesti kirjanduse peametoodik)
*1993–1998 Siseministeerium (usuasjade talituse peainspektor; peaspetsialist; usuasjade büroo direktor; usuasjade osakonna juhataja kt)
*1998– Siseministeeriumi usuasjade osakonna juhataja

## Välislingid

*EKN tunnustas 2014. aasta tublimaid
*Siseministeeriumi usuasjade osakonna juhataja sai EKNi aastapreemia
*Kirikute nõukogu aastapreemia said Ilmo Au ja Olev Pärnamets
Hapukirss

**Hapukirss** on hapu kirsipuu ehk hariliku kirsipuu (*Prunus cerasus*) vili.

## Päritolu ja kultiveerimine
Hapu kirsipuu on arvatavalt magusa kirsipuu (*Prunus avium*) ja stepi-kirsipuu (*Prunus fruticosa*) hübriid. Erinevalt suurematest maguskirssidest on stepi-kirsipuu on andnud hapukirssidele väiksema ja hapuma vilja. Kahe liigi ristumine toimus Taga-Kaukaasias või Ida-Euroopa lõunaosas, kus hapu kirsipuu kasvab looduslikult. Nüüdisajal eristatakse hapu kirsipuud eraldi liigina.

Tänapäeval kasvatatakse kümneid hapukirsikultivare, mille eri aegadel valmivad viljad on erineva happesusega. Mõned neist sobivad rohkem toidu valmistamiseks, teised kuivatamiseks või hoidistesse panemiseks. Tuntuimate hapukirsside hulka kuulub tumedaviljaline murel ehk morello. Eesti kaubandusvõrgus müüakse murelitena sageli hoopis maguskirsse, mis on magusa kirsipuu viljad. Teine oluline grupp hapukirsse on helepunased amarellid ehk amarellkirsid, mille mahl on õrnalt punakas või isegi peaaegu värvitu.

Hapukirsse ei korjata suurtes istandikes enam käsitsi, vaid mehhaniseeritult. Puu raputamisel langevad kirsid presendile, kust nad liiguvad elevaatorile. Sealt juhitakse nad veega täidetud anumatesse, kus toimub nende loputamine enne pakkimist.

## Kasutamine
Hapukirsse kasutatakse laialdaselt kirsikookide, sorbettide, jäätiste, kastmete ja glasuuride valmistamisel. Kuigi hapukirsid on küllalt suure happesusega, süüakse neid nii Euroopas kui ka Lähis-Idas sageli värskelt. Lisandina kasutatakse hapukirsse mitmesuguste toitude valmistamisel. Nad sobivad hästi mandlite, peekoni, kanaliha, pardiliha, vanilli, muskaatpähkli, safrani, kreemide, või, basiiliku, tumeda šokolaadi, aniisi ja kaneeliga. Kuivatatud hapukirsid on sageli magusama maitsega ning neid kasutatakse tavaliselt salatites ja jäätistes. Hapukirsse võib säilitada sügavkülmutatult või teha neist mitmesuguseid hoidiseid, mille hulka kuuluvad näiteks moosid, siirupid, tee lisandid, kirsiliköörid ja kirsiõlu.

## Värskete viljade toodang, toiteväärtus ja biokeemiline koostis
2012. aastal toodeti maailmas 1,1 miljonit tonni hapukirsse. 

## Viited
Kada (täpsustus)

**Kada** on mitmetähenduslik sõna.

* **[[Kada]]**, käsitsi vinnastatav laskerelv
* **[[Kada (kalapüügivahend)|Kada]]**, kalapüügivahend
* **[[Kada (Birma)|Kada]]**, asula Birmas
* **[[Kada (Gruusia)|Kada]]**, asula Gruusias
* **[[Kada (Togo)|Kada]]**, küla Togos
Newtown

**Newtown** on mitme asula nimi:

* Newton, mitme asula nimi Californias
** Newtown, asula El Dorado maakonnas
** Newtown, asula Mariposa maakonnas
** Newtown, asula Nevada maakonnas
* Newtown, linn Connecticutis
* Newtown, asula Illinoisis
* Newtown, linn Indianas
* Newtown, linn Missouris
* Newtown, mitme asula nimi Pennsylvanias
** Newtown, asula Bucksi maakonnas
** Newtown, asula Schuylkilli maakonnas
* Newtown, Sydney äärelinn
* Newtown, alevik Inglismaal Wighti saarel
* Newtown, linn Walesis

## Vaata ka
* Newtowni vald
Mikael Lybeck

**Karl Mikael Lybeck** (18. märts 1864 Nykarleby – 11. oktoober 1925 Kauniainen) oli soomerootsi päritolu Soome kirjanik.

Ta on õppinud rootsikeelses Helsingfors lyceumis. Aastal 1882 astus ta Helsingi Ülikooli ja ta kaitses aastal 1887 filosoofia kandidaadi väitekirja. Aastatel 1888–1889 täiendas ta end Saksamaal.
Lele Marchitelli

**Lele Marchitelli** (kodanikunimi **Daniele Marchitelli**; sündinud 12. jaanuaril 1955) on itaalia helilooja, kes peamiselt kirjutab filmimuusikat.

Ta on kirjutanud muusika filmidele "Piano, solo" (2007; lavastaja Riccardo Milani) ja "Kohutav ilu" (2013; lavastaja Paolo Sorrentino). Mõlema filmiga kandideeris ta David di Donatello auhinnale.

## Välislingid
*
Ge Hong

**Ge Hong** (葛洪, Wade–Giles: Ko Hung, u 283 – 343) oli Jini dünastia aegne Hiina filosoof ja alkeemik. Ta on tuntud eelkõige taoistina, aga tegu oli mitmekülgse autoriga, kes kirjutas paljudel teemadel ja kelle eesmärgiks oli rajada oma õpetusliin.

## Elulugu
Ge Hong sündis Danyangi prefektuuris, tänapäeva Jiangsu provintsi lõunaosas, Nanjingi linna lähedal. Ta oli pärit kohalikust aristokraatlikust suguvõsast. Kui Ge Hong oli 12-aastane, suri ta isa, kes oli olnud Shaolingi kubernera, ja Ge Hong sattus suhtelisse vaesusse. Kuigi perekond oli ilma jäänud ka oma raamatukogust, pühendas Ge Hong end õpingutele. Tema õpetaja oli Zheng Yin, kes oli omakorda Ge Hongi onu Ge Xuani õpilane.

Noore mehena teenis ta seisusekohaselt sõjaväes ning saavutas edu lahinguväljal. Seejärel soovis Ge minna selleaegsesse pealinna Luoyangi, ent rahutuste tõttu osutus see võimatuks, ja ta suundus hoopis lõunasse, kus sai Guangzhous (Kantonis) oma sõbra ja patrooni kaudu tööd ametnikuna. Kuid tema sõber tapeti teel ja Ge elas järgmised aastad hoopis eremiidina Luofu mäel. 314. aastal naasis Ge Hong kodumaale, kus ta abiellus ning pidas aastate jooksul mitmeid riigiameteid. 332. aastal siirdus Ge tagasi lõunasse ja elas elupäevade lõpuni Luofu mäel, kus pühendus taoistlikele praktikatele.

## Teosed
Ge Hong oli autorina väga viljakas ja kirjutas paljudel teemadel. Tema filosoofia läbiv teema oli surematuse otsingud. Täpsemalt on tegu hiinakeelse mõistega *xian* 仙, mida võib tõlkida nii surematuks, transtsendendiks kui ka pühakuks. Tema tekstidest on säilinud ainult kaks: *[[Baopuzi]]* (抱樸子, Lihtsust armastav õpetaja) ja *[[Shenxian zhuan]]* (神仙傳, Jumalike surematute elulood).

### "Baopuzi"
Baopuzi oli ühtlasi Ge Hongi pseudonüüm. Tekst on jagatud taoistlikeks Sisemisteks peatükkideks (*Neipian*) ja konfutsianistlikeks Välimisteks peatükkides (*Waipian*). Sisemistes peatükkides käsitlevad teemad on Tao, taoistlikud surematud (*xian* 仙) ja tehnikad surematuse saavutamiseks. Parim viis selleks oli Ge Hongi järgi alkeemia. "Baopuzi" Välised peatükid käsitlevad ühiskonna- ja kultuuriküsimusi. Euroopa keeltesse on rohkem tõlkeid Sisemistest peatükkidest.

### "Shenxian zhuan"
"Shenxian zhuan" on taoistlike hagiograafiate kogumik. Tekstist on erinevaid versioone ja on raske täpselt öelda, kui suur osa tänapäevani säilinud tekstist on otseselt Ge Hongi kirjutatud ja kui palju on hiljem lisatud. "Shenxian zhuanist" ilmus 2002. aastal Robert Ford Campanylt põhjalike kommentaaridega tõlge inglise keelde.

## Viited

## Välislingid
* Keith Knapp. Ge Hong Filosoofia veebientsüklopeedia
* Michael Puett. Humans, Spirits, and Sages in Chinese Late Antiquity: Ge Hong's Master Who Embraces Simplicity (Baopuzi). Extrême-Orient, Extrême-Occident. 2007, N°29, pp. 95-119.
Piano, solo

**"Piano, solo"** on 2007. aastal valminud Itaalia film.

Filmi lavastas Riccardo Milani ja see põhineb itaalia kirjaniku ja poliitiku Walter Veltroni raamatul "Il disco del mondo - Vita breve di Luca Flores, musicista". Film räägib itaalia džäss-pianisti ja helilooja Luca Flores'i elust. Peaosas on Kim Rossi Stuart.

## Välislingid
*
Kim Rossi Stuart

**Kim Rossi Stuart** (sündinud 31. oktoobril 1969 Roomas) on itaalia filminäitleja ja -lavastaja.

## Välislingid
*
Soome maavägi

**Soome maavägi** (soome: *Maavoimat*, rootsi: *Armén*) on Soome kaitseväe põhiväeliik, mille ülesandeks on riigikaitse korraldamine maismaal. 

Tänapäeval koosneb maavägi kuuest osast: jalavägi (sinna kuuluvad ka soomusüksused), suurtükivägi, õhutõrje, pioneerid, side ja logistika. Soome maaväge juhib alates 2022. aastast kindralleitnant Pasi Välimäki.

## Viited
Kaunase-Suwałki maantee

**Kaunase-Suwałki maantee** on maantee, mis ühendab Leedu suuruselt teist linna Kaunast suuruselt seitsmenda linna Marijampolė ja Kalvarija piiripunkti kaudu Suwałki linnaga Poolas Leedu piiri ääres.

Maantee pikkus on 97,86 km.

Tee saab alguse Kaunase liiklussõlmel, ristudes Vilnius-Kaunas-Klaipeda kiirtee (A1) ja Kaunase-Vandžiogala maanteega (KK222). Poola piiri taga jätkub maantee kiirteena S61.

Kaunase ringtee osa (21 km) on 2+2 maantee, alates Mauručiaist on tee kuni Poola piirini 2+2 kiirtee, mille viimane lõik avati 20. oktoobril 2025. Plaanitud on ka Garliava-Mauručiai lõik (7 km) ümber ehitada kiirteeks.

Maantee on nii Leedu kui üldse Balti riikide jaoks tähtis ühendusteeks Poola ja Lääne-Euroopaga, olles Leedus liiklussageduselt teine maantee.

Leedu standardite järgi on maantee tähis **A5**.

Maantee kuulub Euroopa tee E67 ja Via Baltica koosseisu.
Mahalaskmine

**Mahalaskmine** on surmanuhtluse täideviimismeetod, mille korral lastakse hukatav tulirelvast maha.

Seda karistusviisi kasutati eriti sõja ajal ja sõjaväes.

Surmanuhtlus mahalaskmise läbi on üsna vana meetod. Seda on sageli kasutatud, sest tulirelvad on sageli kohe saadaval ja lask hukatava elutähtsasse organisse tapab üsna kiiresti.

Tavaliselt viivad mahalaskmise läbi mitu sõdurit või korrakaitseasutuse töötajat. Kõik laskurid peavad päästikule vajutama üheaegselt, et nad ei saaks teada, kes neist tegi surmava lasu ja et poleks viivitusi protsessis. Hukatav on hukkamise ajal enamasti püsti või istuvas asendis. Tihti kaetakse ta nägu või silmad, aga vahel on hukatav ilma katteta ja näeb laskureid.

Mõnedes riikides viiakse hukkamine mahalaskmisel teel, läbi koidikul või päikesetõusul. See on pannud aluse fraasile "koidikul maha lastud".

NSV Liidus ja ka Eesti NSV-s aastatel 1956–1970 lasti hukatav ühe täideviija poolt püstolist maha. Hukkamise juures viibis ka komisjon, kuhu kuulus ka vangla arst, kes tunnistas hukatu surnuks.

Samal viisil hukati ka viimase inimene Eestis 11. septembril 1991.